In dem gruͤnen kle (Mit aufgelösten Abbreviaturen)
IN dem gruͤnen kle
sach ich min frowen gan·
ach was ich da wunnen sach·
an ir vil vnd me·
vnd an dem schonen plan·
das es in min herze brach·
blůmen clar· vnd dv́ frowe min
luchten gegen ein andern dc dú wunne vf gie·
in gesach nie·
so lichten schin·

Ich bin nach ir so
gar senelich verdacht·
sin helfe mir es ist min tot·
we wes wart ich fro
dc ich dar zů wart bracht·
do mir dú minne dar gebot·
don wisse echt ich des rechten smerzen niet·
in wande nicht in vunde schier genade an ir·
wan minne mir·
so suͤsse dar riet·

Hilf mir frowe gůt·
dur dine selikeit·
das ich nicht verderbe so·
sich din froͤmden tůt
mir dise sweren leit·
owe mache mich noch fro
frowe gůt· aller dinge gar
wan das du mir stetekliche bist gehas·
vnd lâst du das
so ist es war·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse